Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก ประจำวันที่ 24 พ.ค.60
24 พ.ค. 2560

Afternoon Call Action Notes – บล.โกลเบล็ก
ดัชนี SET ปิดภาคเช้า
Close 1,566.58 Volume ฿t 21,896M
Change +1.89 %Change +0.12%
สรุปภาวะตลาดภาคเช้า
ภาวะตลาดหุ้นไทยช่วงเช้าปรับตัวขึ้นตามแรงซื้อกลุ่มปิโตรเคมีและพลังงานหลังราคาน้ำมันดีดตัวขึ้นยืนเหนือ 51 US/Barrel จากการคาดการณ์ว่าการประชุม OPEC จะยืดเวลาปรับลดกำลังการผลิตออกไป อีกทั้งรัฐบาลทรัมป์เสนองบประมาณปี 2018 คาดว่าจะช่วยกระตุ้นเศรษฐกิจสหรัฐให้ขยายตัว 3% ต่อปี ส่งผลให้ SET ปิดบวกเล็กน้อย ด้วย Volume ซื้อ/ขายที่หนาแน่นขึ้นเป็น 2.18 หมื่นลบ.
แนวโน้มภาคบ่ายตามค่าสัญญาณทางเทคนิค
แท่งเทียนดูอ่อนแรง พร้อม stochastic ที่กำลังจะลดต่ำ จึงมีแนวโน้มที่ดัชนี SET จะกลับลงมาทดสอบแรงซื้อบริเวณกรอบ channel ขาลงที่เพิ่ง breakout ขึ้นมา จึงคงคำแนะนำให้พอร์ตเล่นสั้นปิดทำกำไร ส่วนพอร์ตเล่นรอบทยอยขายออกเพื่อลดความเสี่ยง
แนวรับ 1,558 จุด / แนวต้าน 1,570 จุด
Stock of the town @Kusjung
MOONG ซื้อเก็งกำไร
ราคาปิด 6.70 บาท
แนวรับ 6.50 บาท / แนวต้าน 7.20 บาท / Cut loss 6.30 บาท
กราฟกลับตัวขึ้นในรูปแบบคล้าย V Shape โดยล่าสุดราคากลับมายืนเหนือเส้น EMA 10 วันได้อีกครั้งทำให้เริ่มกลับสู่แนวโน้มขาขึ้น สอดคล้องกับ MACD + RSI ที่ปรับตัวขึ้นทำให้มีโอกาสปรับตัวขึ้นต่อได้
FN ซื้อเก็งกำไร
ราคาปิด 6.05 บาท
แนวรับ 5.80 บาท / แนวต้าน 6.55 บาท / Cut loss 5.70 บาท
ลุ้นการเกิดรูปแบบกลับตัว U Shape โดยเริ่มสร้างฐาน 6 วันติดต่อกันและวันนี้ปิดสร้างแท่งเทียนเขียวพร้อมวอลุ่มที่เพิ่มขึ้น สอดคล้องกับเครื่องมือ MACD + RSI ที่ปรับตัวขึ้นทำให้มีโอกาสปรับตัวขึ้นต่อได้
ข่าวสำคัญช่วงเช้า
รัฐบาลสหรัฐฯ เสนอแผนนำน้ำมันสำรองออกมาขายหวังลดการนำเข้า
ผู้นำกลุ่ม G7 เล็งหารือนโยบายการค้าในอนาคตและการรับมือเกาหลีเหนือในการห้ามปรามไม่ให้เดินหน้าโครงการนิวเคลียร์
มูดี้ส์ลดอันดับความน่าเชื่อถือจีนสู่ระดับ A1 ชี้ความแข็งแกร่งทางการเงินเริ่มถดถอย เหตุหนี้สูง
DTAC เผยได้รับเลือกจาก”ทีโอที”เป็นคู่ค้าในโครงข่าย 2300 MHz คาดทำสัญญาได้ Q4/60
UAC อยู่ระหว่างเจรจาเพิ่มปริมาณก๊าซจากแหล่งอื่น หลัง”สยามโมเอโกะ”หยุดผลิตชั่วคราว รับกระทบรายได้เล็กน้อย
ICHI เปิดตัวเครื่องดื่มชูกำลัง”T247″วางตลาด มิ.ย.หวังชิงมาร์เก็ตแชร์ 10% ใน 5 ปี มั่นใจรายได้-กำไรปีนี้ดีกว่าปีก่อน
MGT คาดผลงาน Q2/60 โตจาก Q2/59 ตามการขยายตลาดในประเทศหลังตั้ง 2 สาขาเพิ่ม เล็งจับมือพันธมิตรฝรั่งเศสรุกขยายตลาดเคมีภัณฑ์ที่ใช้ในการก่อสร้างอาคารสูง
JUBILE ยังมั่นใจทั้งปีโตตามเป้า 10-15% เล็งจัดงานโชว์สินค้านวัตกรรมครั้งใหญ่ดันยอดขาย มั่นใจผลงาน Q2/60 ฟื้นจาก Q1/60
BTSGIF จ่ายเงินปันผลงวด Q4 ปี 59/60 หน่วยละ 0.207 บาท,ผลงานดีต่อเนื่องตามยอดผู้โดยสารเพิ่ม
 